PTTOR-BCP ขึ้นราคาน้ำมันทุกชนิด เว้นดีเซลลดลง 30 สต./ลิตร มีผลพรุ่งนี้
PTTOR-BCP ขึ้นราคาน้ำมันทุกชนิด เว้นดีเซลลดลง 30 สต./ลิตร มีผลพรุ่งนี้
15 มี.ค. 2562

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ PTTOR  ในกลุ่ม บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 40 สตางค์/ลิตร ยกเว้น E85 ปรับขึ้น 20 สตางค์/ลิตร แต่ปรับลดดีเซล อัตรา 30 สตางค์/ลิตร โดยมีผลตั้งแต่เวลา 05.00 น. วันพรุ่งนี้ (16 มี.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ บางจากฯ วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 36.26 บาท, แก๊สโซฮอล์ 95 ลิตรละ 28.85 บาท, แก๊สโซฮอล์ 91 ลิตรละ 28.58 บาท, E20 ลิตรละ 25.84 บาท , E85 อยู่ที่ ลิตรละ 20.64 บาท และดีเซล อยู่ที่ลิตรละ 27.29 บาท  (ราคาดังกล่าวยังไม่รวมภาษีบำรุงท้องที่ กทม.)
 